**Daniel Joseph Ricciardo** ([ri'kardo]; s. 1. heinäkuuta 1989 Perth, Länsi-Australia, Australia) on australialainen rata-autoilija. Hän asuu Monacossa.

Ricciardo aloitti Formula 1 -kilpakuljettajan uransa kesken kauden 2011 Hispania-tallissa. Kausilla 2012 ja 2013 hän ajoi Toro Rossolla. Kaudesta 2014 kauden 2018 loppuun hän ajoi Red Bull -tallissa, mutta siirtyi kausiksi 2019 ja 2020 Renault-talliin tehtyään kahden vuoden sopimuksen heidän kanssaan elokuussa 2018. Kaudeksi 2021 Ricciardo siirtyi McLarenille monivuotisella sopimuksella. Kaudeksi 2023 Ricciardo siirtyi Red Bullin testi- ja varakuljettajaksi, koska ei saanut McLarenilta enää jatkosopimusta. Ricciardo siirtyi AlphaTaurille kesken kauden 2023 korvaten Nyck de Vriesin.

Ricciardon lempinimi on "Honey Badger" eli mesimäyrä, jonka hän sai kuntovalmentajaltaan Stuart Smithiltä tämän osoittaessa Ricciardolla olevan samankaltaisia piirteitä kuin mesimäyrällä. Lisäksi hänet tunnetaan tavastaan juoda palkintokorokkeella samppanjaa omasta ajokengästään. Hän sai saavutuksistaan moottoriurheilun alalla Australian ritarikunnan jäsenyyden vuonna 2022.

Ura
---

Ricciardo aloitti kartingin 9-vuotiaana. Vuonna 2005 hän pääsi ajamaan Australian Formula Ford -luokassa kolmen kilpailun verran, mutta ei onnistunut saavuttamaan niissä pistesijoja. Seuraavaksi kaudeksi Ricciardo sai paikan Formula BMW -luokan Aasian sarjassa, jonka 19 osakilpailusta hän voitti kaksi ja sijoittui kauden päätteeksi kokonaispisteissä kolmannelle sijalle. Kauden aikana Ricciardo osallistui myös kahteen Formula BMW:n Britannian osakilpailuun.

Kaudet 2007 ja 2008 Ricciardo ajoi enimmäkseen Formula Renault -luokan eri sarjoissa. Vuonna 2008 Ricciardo voitti Länsi-Euroopan sarjan mestaruuden ja Eurocupissa hän sijoittui toiseksi SG Formula -tallin autoilla, jossa hän hävisi sarjan mestaruuden suomalaiselle Valtteri Bottakselle. Vuonna 2009 Ricciardo voitti mestaruuden Britannian Formula 3:ssa saavuttamalla 20 osakilpailusta kuusi paalupaikkaa ja seitsemän voittoa. Vuonna 2010 hän ajoi World Series by Renault -sarjassa sijoittuen sarjan toiseksi. Vuonna 2011 Ricciardo jatkoi F1:n ohella World Series by Renault -sarjassa, jossa sijoittui sarjan viidenneksi.

Formula 1 -ura
--------------

Ricciardo HRT:n ratissa Italian GP:ssä kaudella 2011.
Ricciardo testasi Red Bullin F1-autoa joulukuussa 2009 järjestetyssä nuorten kuljettajien testissä ja oli 16 kuljettajan joukosta selvästi nopein. Marraskuussa 2010 samaisessa testissä Abu Dhabin radalla hän oli myös selvästi nopein kuljettaja.

### Hispania (2011)

Vuonna 2011 Ricciardo sai tilaisuuden ajaa toista Toro Rosson F1-autoa perjantain ensimmäisissä harjoituksissa. Kesäkuun lopulla Hispania Racing -talli julkisti Ricciardon kuljettajakseen. Hän korvasi Narain Karthikeyanin Britannian GP:stä lähtien ja sai täten tilaisuuden ajaa ensimmäisen GP:nsä. Hän pääsi kauden aikana kolmea kilpailua lukuun ottamatta jokaisessa ajamassaan kilpailussa maaliin. Parhaaksi tulokseksi jäi Unkarin ja Intian GP:n 18:s sija.

### Toro Rosso (2012–2013)

Ricciardo Toro Rosson ratissa Malesian GP:n harjoituksissa kaudella 2012.
Vuonna 2012 Ricciardo siirtyi Toro Rosson kilpakuljettajaksi. Hän ajoi kotikilpailussaan kauden avanneessa Australian GP:ssä yhdeksänneksi ottaen uransa ensimmäiset MM-pisteet. Lisäksi hän ajoi pisteille Belgiassa, Singaporessa, Japanissa, Koreassa ja Abu Dhabissa. Parhaaksi sijoitukseksi jäi kolme yhdeksättä sijaa. Ricciardo saavutti kauden aikana kymmenen pistettä sijoittuen sarjassa 18:nneksi. Pisteissä hän hävisi tallikaverilleen tulokaskuljettajalle Jean-Éric Vergnelle, joka keräsi 16 pistettä.

Vuonna 2013 Ricciardo jatkoi Toro Rossolla. Kiinan GP:ssä hän lähti kilpailuun seitsemännestä lähtöruudusta. Kilpailussa hän sijoittui niin ikään seitsemänneksi, joka oli hänen uransa siihen mennessä paras kisasijoitus. Silverstonen aika-ajoissa Ricciardo ajoi viidenteen ruutuun. Viides sija oli hänen uransa paras aika-ajosijoitus ja samalla Toro Rosson paras sijoitus sitten kauden 2008 Italian GP:n, jossa Sebastian Vettel ajoi paalupaikalle. Ricciardo oli hetken kilpailussa jopa neljäntenä, mutta putosi lopulta kahdeksanneksi, koska hän ei tullut varikolle vaihtamaan tuoreita renkaita turva-auton tullessa radalle. Hän sai kuitenkin jälleen pisteitä. Ricciardo keräsi kauden aikana lopulta 20 pistettä sijoittuen MM-sarjan 14:nneksi.

### Red Bull (2014–2018)

Ricciardo Red Bullin ratissa Singaporen GP:ssä kaudella 2014.
Vuonna 2014 Ricciardo siirtyi Red Bull -tallin kuljettajaksi F1-uransa lopettaneen Mark Webberin tilalle.

#### 2014

Ricciardo aloitti kautensa vahvasti ajamalla Australian GP:n aika-ajoissa toiseen lähtöruutuun, vaikka Red Bull ei alun perin kuulunut ennakkosuosikkeihin huonosti menneiden talvitestien jälkeen. Ricciardo ajoi kilpailussa toiseksi, mutta hänet hylättiin kilpailun jälkeen liian suuren polttoainevirtauksen johdosta. Sijoitus olisi ollut hänen ensimmäisensä palkintokorokkeella. Malesian GP:ssä Ricciardo päästettiin liikkeelle varikolta ennen kuin kaikki renkaat olivat kiinni, mikä pilasi hänen kilpailussa. Neljä kierrosta ennen maalia hän keskeytti. Varikkoselkkauksen johdosta Ricciardolle annettiin seuraavaan kilpailuun 10 ruudun lähtöruuturangaistus. Bahrainin GP:ssä Ricciardo ajoi aika-ajoissa kolmanneksi nopeimman ajan, mutta edellisessä kilpailussa saamansa rangaistuksen takia hänen lähti 13. ruudusta. Kilpailussa hän sijoittui neljänneksi jääden alle puolen sekunnin päähän palkintosijasta ja otti ensimmäiset pisteensä Red Bullilla.

Espanjan GP:ssä Ricciardo pääsi vihdoin ensi kertaa palkinnoille sijoituttuaan kolmanneksi. Monacon GP:ssä hän sijoittui jälleen kolmanneksi, tällä kertaa jääden 0,4 sekuntia toiseksi ajaneesta Lewis Hamiltonista. Vaiheikkaassa Kanadan GP:ssä Ricciardo otti ensimmäisen osakilpailuvoittonsa. Hänestä tuli neljäs australialainen F1-voittaja Jack Brabhamin, Alan Jonesin ja Mark Webberin lisäksi. Unkarin ja Belgian GP:issä Ricciardo otti kaksi peräkkäistä osakilpailuvoittoa. Loppukauden aikana hän ajoi vielä kahdesti palkintokorokkeelle, sijoittuen kolmanneksi sekä Singaporessa että Yhdysvalloissa.

Loppupisteissä Ricciardo sijoittui MM-sarjassa kolmanneksi ensimmäisellä Red Bull-kaudellaan. Hän päihitti tallikaverinsa nelinkertaisen maailmanmestarin Sebastian Vettelin joka jäi pisteissä viidenneksi. Kauden aikana Ricciardo voitti arvostetun Lorenzo Bandini -palkinnon.

#### 2015

Kaudelle 2015 Ricciardo sai uudeksi tallikaverikseen Toro Rossolta siirtyneen Daniil Kvjatin. Kauden avauskilpailussa Ricciardo ajoi kuudenneksi. Ricciardo ajoi pisteille kauden kuudessa ensimmäisessä kilpailussa. Britannian Grand Prix'ssa Ricciardo keskeytti ensimmäistä kertaa. Seuraavassa osakilpailussa Unkarissa Ricciardo ajoi kolmanneksi saavuttaen kauden ensimmäisen palkintokorokesijoituksensa. Myös Belgiassa Ricciardon matka jäi kesken. Italiassa Riccirado starttasi rangaistuksiensa myötä takaa, mutta onnistui nousemaan kahdeksanneksi. Singaporen GP:ssä Ricciardo sijoittui toiseksi häviten kilpailun voittaneelle Sebastian Vettelille puolellatoista sekunnilla. Japanissa Ricciardo törmäsi lähtösuoralla Felipe Massaan ja hänen takarenkaansa puhkesi. Maalissa australialainen oli 15:s. Venäjän osakilpailussa Ricciardo keskeytti. Kauden kuudennessatoista osakilpailussa Yhdysvalloissa Ricciardo nousi ensimmäisellä kierroksella toiseksi, kolmannesta ruudusta. Ricciardo onnistui sateen kastelemalla radalla nousemaan hetkellisesti kilpailun kärkeen, mutta radan kuivuttua hän putosi nopeasti kyydistä. Myöhemmin Ricciardo törmäsi yhteen Nico Hülkenbergin kanssa, pystyen kuitenkin jatkamaan kilpailuaan. Maalissa Ricciardo oli vasta kymmenes. Ricciardo sijoittui MM-sarjan kahdeksanneksi 92 pisteellä.

#### 2016

Ricciardo Monacossa kaudella 2016
Ricciardo aloitti kolmannen kautensa Red Bullilla ajaen neljänneksi kotikilpailussaan Australiassa. Ricciardo ajoi neljänneksi myös kahdessa seuraavassa osakilpailussa. Venäjällä Ricciardo kärsi etusiipivaurion ensimmäisellä kierroksella ja oli maalissa yhdestoista. Espanjan GP:ssä Ricciardo sai tallikaverikseen Toro Rossolta nousseen Max Verstappenin. Kilpailussa Ricciardo taisteli voitosta, mutta taktiikkavirhe pudotti Ricciardon taistelemaan alemmista sijoituksista. Toiseksi viimeisellä kierroksella hänen takarenkaansa räjähti ja Riccirado ajoi maaliin neljäntenä. Monacossa Ricciardo ajoi urallaan ensimmäistä kertaa paalupaikalle, ja oli ajamassa kilpailun voittoon, mutta toisella varikkopysähdyksellä hänen renkaansa eivät olleet valmiina, jolloin Lewis Hamilton onnistui ohittamaan Ricciardon ja nousi kilpailun kärkeen. Hamilton piti kärkipaikan ruutulipulle saakka, ja Ricciardo oli maalissa toinen.

Ricciardo ajoi palkintosijoille Unkarissa, Saksassa ja Belgiassa. Singaporen GP:ssä Ricciardo ajoi toiseksi jääden alle puolen sekunnin päähän kilpailun voittaneesta Nico Rosbergista. Seuraavassa kilpailussa Malesiassa Ricciardo ajoi voittoon käyden kiivasta taistelua voitosta Max Verstappenin kanssa. Yhdysvaltain ja Meksikon kilpailuissa Ricciardo oli kolmas. Ricciardo keräsi kauden aikana 256 pistettä sijoittuen sarjan kolmanneksi. Ricciardo ajoi kaikki kauden 21 osakilpailua maaliin asti, jääden ainoastaan Venäjällä pisteiden ulkopuolelle, yhdenneksitoista.

#### 2017

Ricciardo ajoi seinään Australian GP:n aika-ajoissa ja jäi ruutuun 10. Ricciardon auto kuitenkin hyytyi jo lämmittelykierrokselle, minkä seurauksena hän starttasi varikolta kilpailuun ollen jo pari kierrosta kärkeä perässä. Hän keskeytti lopulta kilpailun pistesijojen ulkopuolelta. Seuraavassa kilpailussa Kiinassa Ricciardo avasi pistetilinsä ollen neljäs. Venäjällä Ricciardon jarrut hajosivat kilpailun alussa, ja hän joutui keskeyttämään. Espanjan GP:ssä Ricciardo ajoi kauden ensimmäisen palkintosijansa ollen kolmas. Ricciardo ajoi kolmanneksi myös seuraavissa kilpailuissa Monacossa ja Kanadassa. Kauden avausvoittoon Ricciardo ajoi Azerbaidžanissa, lähdettyään kilpailuun ruudusta kymmenen, aika-ajoissa sattuneen ulosajon takia. Loppukaudesta Ricciardo kärsi Red Bull auton epäluotettavuudesta, minkä seurauksena hän menetti MM-sarjan neljännen sijan Kimi Räikköselle. Ricciardo keräsi kauden aikana 200 pistettä sijoittuen sarjan viidenneksi.

#### 2018

Ricciardo ajoi neljänneksi Australian GP:ssä. Bahrainin GP:ssä Ricciardo joutui keskeyttämään tekniseen vikaan. Kiinan GP:ssä Ricciardo nousi voittoon turva-auton ansiosta ohittaen kilpailun lopussa Valtteri Bottaksen parempien renkaidensa ansiosta. Azerbaidžanin GP:ssä Ricciardo kolaroi tallikaverinsa Max Verstappenin kanssa yrittäessään ohittaa häntä, jolloin molemmat joutuivat keskeyttämään. Monacon GP:ssä Ricciardo ajoi uusien hyperpehmeiden renkaiden avulla paalupaikalle Monacon GP:n historian nopeimmalla paaluajalla 1.10,810 mikä oli reilusti Kimi Räikkösen viimevuotista paaluaikaa nopeampi. Kilpailussa Ricciardo ajoi voittoon vaikka hänen autostaan hävisi tehoja kilpailun aikana. Itävallan GP:ssä Ricciardo joutui keskeyttämään tekniseen vikaan. Meksikon GP:ssä Ricciardo ajoi paalupaikalle vain 26 tuhannesosan erolla Verstappeniin. Kilpailussa Ricciardo keskeytti kakkossijalta vain 10 kierrosta ennen loppua tekniseen vikaan. Brasilian ja Abu Dhabin kilpailuissa Ricciardo oli neljäs. Ricciardo keräsi kauden aikana 170 pistettä sijoittuen sarjan kuudenneksi.

### Renault (2019–2020)

#### 2019

Ricciardo jatkoi uraansa Renault-tallissa kaksivuotisella sopimuksella. Kausi alkoi Ricciardolta huonosti, kun hän joutui keskeyttämään avauskilpailussa etusiiven hajoamiseen ja Bahrainissa tekniseen vikaan kilpailun lopussa. Italian GP:ssä Ricciardo ajoi neljänneksi, mikä oli hänen kauden paras sijoitus. Japanin GP:ssä Ricciardo ajoi kuudenneksi, mutta hänet myöhemmin hylättiin auton sääntöjenvastaisuuden takia. Ricciardo keräsi kauden aikana 54 pistettä sijoittuen sarjan yhdeksänneksi.

#### 2020

Ricciardon kausi alkoi viime vuoden tapaan keskeytyksellä kauden avauskilpailussa. Belgian GP:ssä Ricciardo oli neljäs ajaen kilpailun nopeimman kierroksen. Eifelin GP:ssä Ricciardo oli kolmas ajaen tallin ensimmäisen palkintosijan sitten 2011 Malesian GP:n. Ricciardo oli kolmas myös Emilia-Romagnan GP:ssä. Kauden päätöskilpailussa Abu Dhabissa Ricciardo ajoi viimeisellä kierroksella kilpailun nopeimman kierroksen. Ricciardo keräsi kauden aikana 119 pistettä sijoittuen sarjan viidenneksi.

### McLaren (2021–2022)

#### 2021

Kaudelle 2021 Ricciardo siirtyi ajamaan McLaren talliin kolmevuotisella sopimuksella. Italian GP:ssä Ricciardo ajoi kolmanneksi sprinttikilpailussa ja voittoon varsinaisessa kilpailussa ajaen myös kilpailun nopeimman kierroksen hänen tallikaverinsa Norrisin ajaessa toiseksi. Voitto oli Ricciardon ensimmäinen sitten Monacon GP:n 2018. Ricciardo keräsi kauden aikana 115 pistettä sijoittuen sarjan kahdeksanneksi.

#### 2022

Ricciardo jatkoi McLaren tallin kuljettajana kaudella 2022 parhaana tuloksenaan Singaporen GP:n viides sija. Valmistautuminen kautta varten oli vaikeaa, koska hänellä todettiin maaliskuun alussa positiivinen koronavirustestitulos ja hän joutui jättämään talvitestit väliin. Ricciardo saavutti kauden aikana 37 pistettä sijoittuen sarjan 11:nneksi. Elokuussa McLaren ilmoitti, että Ricciardon sopimus päättyy kauteen 2022, mutta hän saa palkan myös kaudesta 2023. Myöhemmin kauden jälkeen ilmoitettiin, että Ricciardo siirtyy Red Bull -tallin varakuljettajaksi kaudelle 2023.

### Red Bull & AlphaTauri (2023–)

Ricciardo aloitti kauden 2023 Red Bullin varakuljettajana. Heinäkuussa ilmoitettiin, että Ricciardo siirtyy AlphaTaurin kuljettajaksi korvaten Nyck de Vriesin Unkarin Grand Prix’sta alkaen.

Ricciardo sijoittui Unkarin Grand Prix’ssa sijalle 13, sekä Belgian Grand Prix’ssa sijalle 16. Ricciardo loukkaantui Hollannin Grand Prix’n harjoituksissa. Hän ajautui seinään yrittäessään väistää radalla pyörähtänyttä Oscar Piastria, samalla murtaen kätensä ratin heilahtaessa. Hänet korvasi uusiseelantilainen Liam Lawson. Ricciardo palasi takaisin loppukaudeksi Yhdysvaltain GP:stä lähtien. Hän ajoi kauden ainoat pisteensä Meksikon GP:stä, jossa hän sijoittui seitsemänneksi. Ricciardo saavutti kauden aikana kuusi pistettä sijoittuen sarjan 17:nneksi.

Formula 1 -tulokset
-------------------

### Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Toro Rosso | AUSTD | MALTD | CHNTD | TURTD | ESPTD | MONTD | CANTD | EURTD |  |  |  |  |  |  |  |  |  |  |  |  |  |  |  |  | 0 | 27. |
| Hispania |  |  |  |  |  |  |  |  | GBR19 | GER19 | HUN18 | BELKesk. | ITANC | SIN19 | JPN22 | KOR19 | IND18 | ABUKesk. | BRA20 |  |  |  |  |  |
| 2012 | Toro Rosso | AUS9 | MAL12 | CHN17 | BHR15 | ESP13 | MONKesk. | CAN14 | EUR11 | GBR13 | GER13 | HUN15 | BEL9 | ITA12 | SIN9 | JPN10 | KOR9 | IND13 | ABU10 | USA12 | BRA13 |  |  |  |  | 10 | 18. |
| 2013 | Toro Rosso | AUSKesk. | MAL18† | CHN7 | BHR16 | ESP10 | MONKesk. | CAN15 | GBR8 | GER12 | HUN13 | BEL10 | ITA7 | SINKesk. | KOR19† | JPN13 | IND10 | ABU16 | USA11 | BRA10 |  |  |  |  |  | 20 | 14. |
| 2014 | Red Bull Racing | AUSDSQ | MALKesk. | BHR4 | CHN4 | ESP3 | MON3 | CAN1 | AUT8 | GBR3 | GER6 | HUN1 | BEL1 | ITA5 | SIN3 | JPN4 | RUS7 | USA3 | BRAKesk. | *ABU*•4 |  |  |  |  |  | **238** | **3.** |
| 2015 | Red Bull Racing | AUS6 | MAL10 | CHN9 | BHR6 | ESP7 | *MON*5 | CAN13 | AUT10 | GBRKesk. | *HUN*3 | BELKesk. | ITA8 | *SIN*2 | JPN15 | RUS15† | USA10 | MEX5 | BRA11 | ABU6 |  |  |  |  |  | 92 | 8. |
| 2016 | Red Bull Racing | *AUS*4 | BHR4 | CHN4 | RUS11 | ESP4 | **MON**2 | CAN7 | EUR7 | AUT5 | GBR4 | HUN3 | *GER*2 | BEL2 | ITA5 | *SIN*2 | MAL1 | JPN6 | USA3 | *MEX*3 | BRA8 | ABU5 |  |  |  | **256** | **3.** |
| 2017 | Red Bull Racing | AUSKesk. | CHN4 | BHR5 | RUSKesk. | ESP3 | MON3 | CAN3 | AZE1 | AUT3 | GBR5 | HUNKesk. | BEL3 | *ITA*4 | SIN2 | MAL3 | JPN3 | USAKesk. | MEXKesk. | BRA6 | ABUKesk. |  |  |  |  | 200 | 5. |
| 2018 | Red Bull Racing | *AUS*4 | BHRKesk. | *CHN*1 | AZEKesk. | *ESP*5 | **MON**1 | CAN4 | FRA4 | AUTKesk. | GBR5 | GERKesk. | *HUN*4 | BELKesk. | ITAKesk. | SIN6 | RUS6 | JPN4 | USAKesk. | **MEX**Kesk. | BRA4 | ABU4 |  |  |  | 170 | 6. |
| 2019 | Renault | AUSKesk. | BHR18† | CHN7 | AZEKesk. | ESP12 | MON9 | CAN6 | FRA11 | AUT12 | GBR7 | GERKesk. | HUN14 | BEL14 | ITA4 | SIN14 | RUSKesk. | JPNDSQ | MEX8 | USA6 | BRA6 | ABU11 |  |  |  | 54 | 9. |
| 2020 | Renault | AUSC | AUTKesk. | STY8 | HUN8 | GBR4 | ANI14 | ESP11 | *BEL*4 | ITA6 | TUS4 | RUS5 | EIF3 | POR9 | EMI3 | TUR10 | BHR7 | SKR5 | *ABU*7 |  |  |  |  |  |  | 119 | 5. |
| 2021 | McLaren | BHR7 | EMI6 | POR9 | ESP6 | MON12 | AZE9 | FRA6 | STY13 | AUT7 | GBR5 | HUN11 | BEL4 | NED11 | *ITA*13 | RUS4 | TUR13 | USA5 | MXC12 | SÃPKesk. | QAT12 | SAU5 | ABU12 |  |  | 115 | 8. |
| 2022 | McLaren | BHR14 | SAUKesk. | AUS6 | EMI186 | MIA13 | ESP12 | MON13 | AZE8 | CAN11 | GBR13 | AUT9 | FRA9 | HUN15 | BEL15 | NED17 | ITAKesk. | SIN5 | JPN11 | USA16 | MXC7 | SÃPKesk. | ABU9 |  |  | 37 | 11. |
| 2023 | AlphaTauri | BHR  | SAU  | AUS  | AZE  | MIA  | MON  | ESP  | CAN  | AUT  | GBR  | HUN13 | BEL16 | NEDLouk. | ITALouk. | SINLouk. | JPNLouk. | QATLouk. | USA15 | MXC7 | SÃP13 | LVG14 | ABU11 |  |  | 6 | 17. |
| 2024 | RB | BHR13 | SAU16 | AUS12 | JPN  | CHN  | MIA  | EMI  | MON  | CAN  | ESP  | AUT  | GBR  | HUN  | BEL  | NED  | ITA  | AZE  | SIN  | USA  | MXC  | SÃP  | LVG  | QAT  | ABU  | 0 | 17. |

• Abu Dhabin GP:ssä 2014 jaettiin tuplapisteet.

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset | Pistesijat |
| --- | --- | --- | --- | --- | --- | --- | --- | --- | --- |
| 2011 | HRT-Cosworth | 27. | 11 | 0 | 0 | 0 | 0 | 0 | 0 |
| 2012 | Toro Rosso-Ferrari | 18. | 20 | 10 | 0 | 0 | 0 | 0 | 6 |
| 2013 | Toro Rosso-Ferrari | 14. | 19 | 20 | 0 | 0 | 0 | 0 | 7 |
| 2014 | Red Bull Racing-Renault | 3. | 19 | 238 | 3 | 8 | 0 | 1 | 16 |
| 2015 | Red Bull Racing-Renault | 8. | 19 | 92 | 0 | 2 | 0 | 3 | 13 |
| 2016 | Red Bull Racing-TAG Heuer | 3. | 21 | 256 | 1 | 8 | 1 | 4 | 20 |
| 2017 | Red Bull Racing-TAG Heuer | 5. | 20 | 200 | 1 | 9 | 0 | 1 | 14 |
| 2018 | Red Bull Racing-TAG Heuer | 6. | 21 | 170 | 2 | 2 | 2 | 4 | 13 |
| 2019 | Renault | 9. | 21 | 54 | 0 | 0 | 0 | 0 | 8 |
| 2020 | Renault | 5. | 17 | 119 | 0 | 2 | 0 | 2 | 14 |
| 2021 | McLaren-Mercedes | 8. | 22 | 115 | 1 | 1 | 0 | 1 | 13 |
| 2022 | McLaren-Mercedes | 11. | 22 | 37 | 0 | 0 | 0 | 0 | 7 |
| 2023 | AlphaTauri-Honda RBPT | 17. | 8 (7 starttia) | 6 | 0 | 0 | 0 | 0 | 1 |
| Yhteensä (13 kautta) | 240 (239 starttia) | 1 317 | 8 | 32 | 3 | 16 | 132 |

### Ennätykset

* Eniten maaliin ajettuja kilpailuja kauden aikana: 21

### Saavutukset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Voitot**

| Nro | Kilpailu |
| --- | --- |
| 1 | Kanadan Grand Prix 2014 |
| 2 | Unkarin Grand Prix 2014 |
| 3 | Belgian Grand Prix 2014 |
| 4 | Malesian Grand Prix 2016 |
| 5 | Azerbaidžanin Grand Prix 2017 |
| 6 | Kiinan Grand Prix 2018 |
| 7 | Monacon Grand Prix 2018 |
| 8 | Italian Grand Prix 2021 |

 | **Paalupaikat**

| Nro | Kilpailu |
| --- | --- |
| 1 | Monacon Grand Prix 2016 |
| 2 | Monacon Grand Prix 2018 |
| 3 | Meksikon Grand Prix 2018 |

 | **Nopeimmat kierrokset**

| Nro | Kilpailu |
| --- | --- |
| 1 | Abu Dhabin Grand Prix 2014 |
| 2 | Monacon Grand Prix 2015 |
| 3 | Unkarin Grand Prix 2015 |
| 4 | Singaporen Grand Prix 2015 |
| 5 | Australian Grand Prix 2016 |
| 6 | Saksan Grand Prix 2016 |
| 7 | Singaporen Grand Prix 2016 |
| 8 | Meksikon Grand Prix 2016 |
| 9 | Italian Grand Prix 2017 |
| 10 | Australian Grand Prix 2018 |
| 11 | Kiinan Grand Prix 2018 |
| 12 | Espanjan Grand Prix 2018 |
| 13 | Unkarin Grand Prix 2018 |
| 14 | Belgian Grand Prix 2020 |
| 15 | Abu Dhabin Grand Prix 2020 |
| 16 | Italian Grand Prix 2021 |

 |

### Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Britannian GP 2011 |
| 2 | Ensimmäiset pisteet | 12 | Australian GP 2012 |
| 3 | Ensimmäinen palkintosija | 55 | Espanjan GP 2014 |
| 4 | Ensimmäinen voitto | 57 | Kanadan GP 2014 |
| 5 | 100 MM-pistettä | 57 | Kanadan GP 2014 |
| 6 | 200 MM-pistettä | 64 | Singaporen GP 2014 |
| 7 | Ensimmäinen nopein kierros | 69 | Abu Dhabin GP 2014 |
| 8 | 300 MM-pistettä | 75 | Monacon GP 2015 |
| 9 | 10 palkintosijaa | 82 | Singaporen GP 2015 |
| 10 | 400 MM-pistettä | 93 |  Espanjan GP 2016 |
| 11 | Ensimmäinen paalupaikka | 94 | Monacon GP 2016 |
| 12 | 100 osakilpailua | 100 | Saksan GP 2016 |
| 13 | 500 MM-pistettä | 101 | Belgian GP 2016 |
| 14 | 600 MM-pistettä | 107 | Brasilian GP 2016 |
| 15 | 20 palkintosijaa | 115 | Monacon GP 2017 |
| 16 | 700 MM-pistettä | 117 | Azerbaidžanin GP 2017 |
| 17 | 800 MM-pistettä | 125 | Japanin GP 2017 |
| 18 | 10 nopeinta kierrosta | 130 | Australian GP 2018 |
| 19 | 900 MM-pistettä | 136 | Kanadan GP 2018 |
| 20 | 1 000 MM-pistettä | 157 | Kanadan GP 2019 |
| 21 | 1 100 MM-pistettä | 181 | Venäjän GP 2020 |
| 22 | 30 palkintosijaa | 182 | Eifelin GP 2020 |
| 22 | 1 200 MM-pistettä | 198 | Britannian GP 2021 |
| 23 | 200 osakilpailua | 200 | Belgian GP 2021 |
| 24 | 1 300 MM-pistettä | 227 | Singaporen GP 2022 |

Kunniajäsenyydet ja palkinnot
-----------------------------

* Australian ritarikunnan jäsen (AM, 2022)

Lähteet
-------

1. ↑  Interview with Toro Rosso's Daniel Ricciardo *F1 News*.  1.2.2011. GPUpdate.net.  Arkistoitu 24.3.2014. Viitattu 1.2.2011. (englanniksi)
2. ↑  Dale Earnhardt, Michael Jordan and Blink-182 – Getting to know Daniel Ricciardo's favourites *Formula1.com*.  29.11.2020. Formula One World Championship Limited. Viitattu 6.1.2022. (englanniksi)
3. ↑  Ricciardon uusi F1-talli paukuttaa jo henkseleitä! Red Bullin jättävä huippukuski kommentoi yllätyssiirtoaan: "Elämäni vaikeimpia päätöksiä" *iltalehti.fi*. Viitattu 3.8.2018.
4. ↑  Daniel Ricciardo to drive for McLaren from 2021  14.5.2020. McLaren. Viitattu 14.5.2020. (englanniksi)
5. ↑  From 'The Iceman' to 'The Monza Gorilla' – the best nicknames in F1 history *Formula1.com*.  27.1.2017. Viitattu 6.11.2018. (englanniksi)
6. ↑  Hamilton’s record-breaking win and Ricciardo’s ‘shoey’ celebrated on limited-edition trading cards *Formula1.com*.  4.11.2020. Formula One World Championship Limited. Viitattu 7.11.2020. (englanniksi)
7. 1 2  van Leeuwen, Andrew: McLaren F1 driver Ricciardo receives Order of Australia honour *F1 News*.  26.1.2022. Autosport.com. Viitattu 22.1.2023. (englanniksi)
8. 1 2  Daniel Ricciardo Race Driver Database *Speedsport Magazine*. Viitattu 11.5.2015. (englanniksi)
9. ↑  Red Bull kiireisin F1-testeissä – nuori kuski lähes Vettelin ajoissa! MTV3. Viitattu 16.11.2010.
10. ↑  Red Bullin superlupaus nousee kilpakuljettajaksi Silverstonessa MTV3. Viitattu 30.06.2011.
11. ↑  Formula 1 -kausi 2011 tulokset *Speedsport Magazine*. Viitattu 10.5.2015. (englanniksi)
12. ↑  Formula 1 -kausi 2012 tulokset *Speedsport Magazine*. Viitattu 10.5.2015. (englanniksi)
13. ↑  Formula 1 -kausi 2013 tulokset *Speedsport Magazine*.  Arkistoitu 18.5.2015. Viitattu 10.5.2015. (englanniksi)
14. ↑  Daniel Ricciardo joins Red Bull team GPUpdate.net, viitattu 24.12.2014
15. ↑  Hamilton paalulle, Räikkönen Bottaksen edelle (Arkistoitu – Internet Archive) Viitattu 16.3.2014
16. ↑  Ricciardo hylättiin – Bottas ja Räikkönen nousevat (Arkistoitu – Internet Archive) Viitattu 16.3.2014
17. ↑  Hamilton ja Rosberg kaksoisvoittoon – Bottas pisteille (Arkistoitu – Internet Archive) Viitattu 31.3.2014
18. ↑  Red Bull -kuljettajalle lähtöruuturangaistus Bahrainiin (Arkistoitu – Internet Archive) Viitattu 31.3.2014
19. ↑  Rosberg beats Mercedes team mate, Hamilton to Bahrain GP pole Viitattu 6.4.2014
20. ↑  Bahrain GP: Lewis Hamilton beats Nico Rosberg in thrilling race Viitattu 6.4.2014
21. ↑  Hamilton voittoon ja MM-kärkeen – Bottas päihitti Räikkösen (Arkistoitu – Internet Archive) MTV.fi, Viitattu 12.5.2014
22. ↑  Rosberg voittoon Monacossa – palkintosija lipesi Räikköseltä (Arkistoitu – Internet Archive) MTV.fi, Viitattu 25.5.2014
23. ↑  Ricciardo mursi mersun ylivallan – Massalta hurja kolarointi lopussa (Arkistoitu – Internet Archive) MTV.fi, Viitattu 9.6.2014
24. ↑  Ricciardo upeilla ohituksilla voittoon – Räikkönen kuudes (Arkistoitu – Internet Archive) MTV.fi, Viitattu 26.8.2014
25. ↑  Bottas ylsi kolmanneksi – ohitti Räikkösen lopussa (Arkistoitu – Internet Archive) MTV.fi, Viitattu 26.8.2014
26. ↑  Hamilton MM-sarjan kärkeen – Rosbergin kisa pilalle heti alkumetreillä Yle.fi, viitattu 24.12.2014
27. ↑  Suomalaisilla vaikeaa – näin eteni USA:n GP Yle.fi, viitattu 24.12.2014
28. ↑  Ricciardo collects Lorenzo Bandini trophy GPUpdate.net, viitattu 24.12.2014
29. ↑  Daniel Ricciardo to drive for McLaren from 2021 *Racing News*.  14.5.2020. McLaren. Viitattu 27.3.2021. (englanniksi)
30. ↑  Kelly, Sean: Italian Grand Prix Facts & Stats: McLaren end 170-race win drought in style *Formula1.com*.  12.9.2021. Formula One World Championship Limited. Viitattu 5.1.2023. (englanniksi)
31. ↑  Ricciardo poised to race in Bahrain GP after testing negative for Covid-19 *Formula1.com*.  16.3.2022. Formula One World Championship Limited. Viitattu 22.1.2023. (englanniksi)
32. ↑  Potkut tuli, mutta jättipalkka juoksee – 4 avointa kysymystä Daniel Ricciardon sokkisiirrosta *iltalehti.fi*. Viitattu 26.8.2022.
33. ↑  Ricciardo to replace De Vries at AlphaTauri from the Hungarian Grand Prix *www.formula1.com*.  11.7.2023. Viitattu 11.7.2023.
34. ↑
35. ↑  Straw, Edd: Analysis: The Historical Impact of F1's New Double Points Rule *F1 News*.  10.12.2013. Autosport.com. Viitattu 27.9.2015. (englanniksi)

Aiheesta muualla
----------------

* Kuvia tai muita tiedostoja aiheesta **Daniel Ricciardo** Wikimedia Commonsissa

* Virallinen sivusto
* Daniel Ricciardo Twitterissä

|  |
| --- |
| Italia Visa Cash App RB F1 Team |
| **Tallipäällikkö:**Ranska Laurent Mekies
**Kilpakuljettajat:**3. Australia Daniel Ricciardo ·  22. Japani Yūki Tsunoda
**Testikuljettajat:**40. Uusi-Seelanti Liam Lawson
**Formula 1 -autot:**VCARB 01 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |